Úrad vlády SR				         Na rokovanie vlády SR
Sekcia hospodárskej politiky			                    dňa  3. 7. 2002                                                                            	            	                                                       k číslu: 4476/2002, 4941/2002,
                                                                                                      4943/2002, 4713/2002,
                                                                                                      4714/2002, 4955/2002,
                                                                                                      4870/2002  
						                    k bodu: 22, 23, 25, 26, 27, 28,29

S t a n o v i s k o

k Návrhu na vydanie rozhodnutia o zmene
-	uznesenia vlády č.222 z 11.3.1994 k privatizačnému projektu štátneho podniku  Chemosvit, Svit,
-	uznesenia vlády č.108 z 8.2.1994 k privatizačnému projektu štátneho podniku Banská obchodná spoločnosť, š.p., Prievidza a Slovenské magnezitové závody, š.p. Lubeník,
-	uznesenia vlády č. 33 z 18.1.1994 k privatizačnému projektu Banské stavby , š.p., Prievidza 
-	uznesenia vlády č.785 zo 4.8.1994 k rozhodnutiu o privatizácii časti podniku ZDROJ Košice, š.p., odštepný závod 11-05 Poprad,
-	
k Návrhu na vydanie rozhodnutia o privatizácii časti zdravotníckeho zariadenia Nemocnica s poliklinikou Partizánske, časť Zdravotné stredisko (budova LSPP), Hrnčíkova ul.č.1445/7, Partizánske,

k Návrhu na vydanie rozhodnutia priamym predajom akcií obchodnej spoločnosti Slovenská autobusová doprava Liptovský Mikuláš , a.s.,

k Návrhu na vydanie rozhodnutia, ktorým sa mení rozhodnutie Ministerstva pre správu a privatizáciu národného majetku SR č. 429/1996 o privatizácii podniku Slovenské liečebné kúpele, štátny podnik so sídlom Bardejovské kúpele v znení rozhodnutia prezídia FNM SR č702/1996,

k Návrhu na vydanie rozhodnutia, ktorým sa ruší časť B. rozhodnutia Ministerstva  pre správu a privatizáciu národného majetku SR č. 519/1996 o privatizácii podniku Semenársky štátny majetok, štátny podnik so sídlom v Lučenci v znení rozhodnutia č.613/1998,

k Návrhu na zmenu uznesenia vlády SR č.542 z 13.6.2001 k harmonogramu opatrení na ďalší postup transformácie štátnych podnikov vodární a kanalizácií bezodplatným prevodom majetku štátu na obce,

k Návrhu na vydanie rozhodnutia, ktorým sa ruší časť A. rozhodnutia Ministertsva pre správu a privatizáciu národného majetku SR č. 467/1996 o privatizácii podniku AGROANIM, štátny podnik so sídlom v Prešove v znení rozhodnutia č.574/1997.   

I.
Materiály predkladá ministerka pre správu a privatizáciu národného majetku. Z hľadiska obsahu materiálov možno potvrdiť, že obsahujú všetky potrebné náležitosti.  

II.

Materiály neboli predložené na štandardné medzirezortné pripomienkové konanie.

III.

Porada ekonomických ministrov vlády SR predložené materiály neprerokovala.

S prihliadnutím na charakter uvedených materiálov, ktoré sú orientované na naplnenie úloh v  procese privatizácie a tiež  na návrhy, predložené v súlade s ustanoveniami zákona č. 92/1991 Zb. o  podmienkach prevodu majetku štátu na iné osoby v znení neskorších predpisov, možno vláde odporúčať, aby prijala navrhované uznesenia.

Bratislava  1.  7.  2002